Blæður Stovnurin letur blæður til tey sum hava tørv á tí. Sjúka- og frídagar Um ikki onnur avtala er gjørd skulu børnini vera komin á stovnini í seinasta lagi kl. 10.00. Børnini skulu avleverast á stovninum, hettar tí at vit meta at tað er tann besta avleveringin fyri barnið. Um tit koma seinri, og ikki hava gjørt avtalu frammanundan, kunnu tit koma til matpakka kl 12.00. Er barni er sjúkt, skal tað ikki koma í barnagarð. Við sjúku meinast alt sum er smittuspjaðandi, ella um støðan hjá barninum er so vánalig, at tað ikki orkar at fylgja við dagsskránni í barnagarðinum ella vera millum hini børnini. Um barni ikki kemur í barnagarð orsaka av sjúku ella hevur frí, vinarliga boðið okkum frá í seinasta lagi kl. 9.30. Skiftiklæðir Barnið eigur at hava klæðir við, ið hóska til verðrið, eisini eigur barni at hava skiftiklæðir liggjandi í kurvini. Minnist til at seta navn á klæðini. Leikur Loyft er at hava leikur við í barnagarð. Starvsfólkið tekur sær onga ábyrgd av, um tær vera burtur ella skaði kemur á tær. Føðingardagar hjá børnunum Um ætlanin er at hátíðarhalda føðingardagin í barnagarðinum, tosið við starvsfólkið á stovuni um, hvussu dagurin skal haldast. Um barni ynskir at hátíðarhalda føðingardagin heima, skulu innbjóðingarkortini gevast privat og ikki leggjast í plássini hjá børnunum. Túrar og útferðir Vit gera nógvar túrar. T. d. vitja vit spælipláss, aðrar stovnar og fara annars nógv út í náttúruna. Serliga í summarhálvuni verða longri útferðir gjørdar, t. d. til Viðareiðis, í Eysturoynna, Havnar v. m. Evnisarbeiði Vanligt er at hava bólkaarbeiði um ymisk evni, har børnini eru í bólkum eftir aldri og førleika. Børnini sum skulu í skúla, eru 1 til 2 ferð um vikuna í skúlabólki, har tey á ymiskan hátt verða fyrireikað til skúlabyrjan. Av og á arbeiðir stovnurin við einum felags evni. Einaferð um árið luttekur Blákollan í felagstiltakinum saman við stovnunum í Klaksvíkar kommunu. Blákollan hevur eins og hinir dagstovnarnir í Klaksvík samstarv við Klaksvíkar Bókasavn. Stovnarnir skiftast um at skipa fyri ymiskun tilkøkum á bókasavninum. Í vetrarhálvuni hava stovurnar samling, har verður sungið, spælt og tosað. Álvarslig evni sum t. d. happing og sjúka/deyði, verða ofta viðgjørd í samlingini. Fimleikur Saman við himun stovnunum í Klaksvík, hevur Blákollan atgongd til fimleikarahøllina, eina ferð um vikuna. Onkuntíð eru øll børnini í Blákolluni við, aðrar tíðir verður farið í bólkum.